ज्योतिरादित्य सिंधिया राहुल गांधी के काफी करीबी हैं. उन्हें किन शर्तों पर मनाया गया यह तो आने वाला वक्त ही बताएगा, लेकिन हालफिलहाल मध्य प्रदेश कांग्रेस की फुरती देखने के काबिल है जो सत्ता और शिवराज विरोधी लहर का फायदा उठाने को, मजबूरी में ही सही, एक होती दिख रही है. कमलनाथ की कदकाठी और हैसियत के लिहाज से मध्य प्रदेश कांग्रेस अध्यक्ष का पद काफी छोटा है पर एक समर्पित व वफादार सिपाही की तरह वे मध्य प्रदेश में जमे हुए हैं और शिवराज सिंह चौहान सरकार पर ताबड़तोड़ हमले